**STREDNÁ ODBORNÁ ŠKOLA DOPRAVNÁ**

Školská 66, 911 05 Trenčín

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zákonným zástupcom a žiakom nad 18 rokov

záujemcom o ubytovanie v školskom internáte

**PRIJÍMANIE ŽIAKOV DO ŠKOLSKÉHO INTERNÁTU V ŠKOLSKOM ROKU 2022/2023**

**POKYNY**

Na základe Žiadosti o prijatie do Školského internátu (ŠI) pri SOŠD v Trenčíne pre školský rok 2022/2023 prijímacia komisia rozhodla o Vašom **prijatí, resp. o prijatí Vášho dieťaťa.** Predkladáme Vám záväzné pokyny, ktoré je potrebné z Vašej strany splniť, aby sme zabezpečili podmienky starostlivosti o žiakov v zmysle vydaného rozhodnutia o prijatí.

Príspevok na úhradu nákladov spojených s ubytovaním a celodenným stravovaním určujeme vo výške **110,00 €** mesačne. Škola si vyhradzuje právo meniť príspevok za stravovanie a ubytovanie počas školského roka na základe prípadného nárastu prevádzkových nákladov ŠI a ŠJ.

Poplatky sú určené v zmysle § 117 zákona č. 245/2008 Z. z. v znení neskorších predpisov (v znp.), § 5 ods. 4 zákona č. 596/2003 Z. z. v znp. a Vnútornej smernice riaditeľky SOŠ dopravnej č. **2.2.3 zo dňa 07. 07. 2022**

Poplatok za mesiac september žiadame **uhradiť najneskôr do 20. 08. 2022.** Úhradu prijímame **len prevodom na účet.** Do správy pre prijímateľa **uveďte** **meno žiaka,** za ktorého sa povinná úhrada uskutočňuje (nie meno zákonného zástupcu resp. iného platcu). Je to nutné pre potrebu identifikácie úhrady. Doklad o uhradení platieb **predloží** žiak **v deň nástupu.**

**Neuhradenie poplatku za ubytovanie** do určeného termínu (výpis z účtu) bude mať za následok **neubytovanie žiaka v ŠI.**

Strava sa vydáva na základe čipu, ktorý si žiak kúpi za jednorazový poplatok 10,00 € v hotovosti pri nástupe do školského internátu.

V deň nástupu 04. 09. 2022 stravu nepodávame. Prvé jedlo pre ubytovaných žiakov – obed 05. 09. 2022 bude poskytnuté na základe objednávky do **20. 08. 2022** na e-mailovú adresu [**diviskova.anna@dopravna.sk**](mailto:diviskova.anna@dopravna.sk)**,** alebo zaslaním **SMS** na tel. č.0907 780 201. Večera dňa 05. 09. 2022 bude podaná pre všetkých ubytovaných žiakov.

**USMERNENIA A POŽIADAVKY K NÁSTUPU ŽIAKA DO ŠI A PRE POBYT V ŠI**

**A) Podmienky umiestnenia žiaka v ŠI**

Pri nástupe do školského internátu je potrebné predložiť nasledovné doklady:

* Potvrdenie o zaplatení poplatku za ubytovanie
* [Potvrdenie ošetrujúceho lekára o zdravotnej spôsobilosti žiaka,](http://www.szsskalica.sk/downloads/potvrdenie.doc)  podľa § 11 ods. 6 písm. a) zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov má školské zariadenie právo získavať a spracúvať osobné údaje o žiakoch, týkajúce sa fyzického a duševného zdravia, mentálnej úrovne vrátane výsledkov pedagogicko-psychologickej a špeciálnopedagogickej diagnostiky.
* [Prehlásenie zákonného zástupcu o bezinfekčnosti prostredia,](http://www.szsskalica.sk/downloads/prehlasenie.doc) ktoré vyžadujeme ako opatrenie preventívneho charakteru na predchádzanie vzniku a šíreniu prenosných ochorení. Zákonný zástupca svojim podpisom potvrdí, že  žiak nemá nariadené karanténne ochorenie, nemá prenosné ochorenie  ani akútne ochorenie, (potvrdenie nesmie byť staršie ako tri dni).
* Prihlášku na stravovanie riadne podpísanú.
* Podpísané „Pokyny - prijímanie žiakov do ŠI v školskom roku 2022/2023“ (len posledná strana).

**B) Požiadavky – po nástupe žiaka do ŠI**

* Dodržiavať termíny platieb za ubytovanie tak, aby platba bola pripísaná na príslušný účet najneskoršie do 20. dňa predchádzajúceho kalendárneho mesiaca.
* Zabezpečiť - obuv: vychádzkovú, športovú, prezuvky, 1 ks fotografie, preukaz poistenca, pomôcky a prostriedky osobnej hygieny, posteľnú bielizeň (obliečku na paplón a vankúš, plachtu) deku na posteľ, 1 ks visiaca zámka – k zabezpečeniu osobných vecí.
* Zbaliť si veci na jeden týždeň, ŠI je v prevádzke od nedele 17:00 h do piatku 14:45 h. Ak si žiak neprinesie posteľnú bielizeň, v ŠI je možnosť zapožičať za poplatok 2,00 €/mes.
* Ubytovaný žiak musí v plnom rozsahu rešpektovať Školský poriadok ŠI. Za porušenie Školského poriadku ŠI, alebo nezaplatenie stanoveného poplatku v určenom termíne, môže byť žiak vylúčený zo ŠI.
* Zdôrazňujeme, že počas ubytovania budú vykonávané kontroly osobných vecí každého žiaka v jeho prítomnosti s cieľom dodržiavania hygienicko–preventívnych požiadaviek a vylúčenia prechovávania akýchkoľvek nedovolených látok, predmetov a zariadení, ktoré by ohrozovali zdravie resp. bezpečnosť žiaka samotného, prípadne iných osôb.
* V priebehu  školského roka uvoľniť izbu, alebo sa presťahovať do inej, v prípade konania mimoriadnych školských akcií alebo akcií celoštátneho významu. Ak sa budú akcie konať v čase vyučovania, bude žiakom SOŠD udelené riaditeľské voľno.
* Z dôvodu zabezpečenia záujmovej činnosti žiakov v ŠI a uhradenia prípadných škôd, ktoré vzniknú počas školského roka na majetku školského internátu, Vás žiadame uhradiť zálohu 10,00 € v hotovosti, v deň nástupu do ŠI, ktorá bude vyúčtovaná na konci školského roka za prítomnosti zástupcov rodičov.

**C) Inštruktážne informácie zákonným zástupcom a žiakom**

* V zmysle platnej legislatívy si žiak nedonáša stravu, ktorej množstvo a kvalita by ohrozovala jeho zdravie, ako zdroj infekcií alebo nákaz.
* Kontrolovať osobnú výbavu žiaka na týždenný pobyt (uterák, odev, prostr. os.hygieny atď.).
* Zabezpečiť včasné príchody žiaka do ŠI **v nedeľu** (ale aj iné dni) po návrate z domu **do 21.00** h. Výnimky povolí vedúca vychovávateľka na základe písomnej žiadosti zákonného zástupcu resp. plnoletého žiaka s odporučením skupinového vychovávateľa.
* V záujme bezpečnosti žiaka žiadame o včasnú informáciu o jeho neprítomnosti v ŠI na telefón číslo – 0908 926 444, vrátane žiakov nad 18 rokov. Ak sa žiak nemôže zúčastniť na výchove a vzdelávaní v ŠI, je podľa § 144 ods. 9 zákona č. 245/2008 Z. z. v znp. zákonný zástupca povinný oznámiť ŠI bez zbytočného odkladu príčinu jeho neprítomnosti.
* Ak chce zákonný zástupca prerušiť alebo ukončiť pobyt žiaka v ŠI zašle do 20. dňa v mesiaci, ktorý predchádza mesiacu ukončenia pobytu písomné oznámenie.
* Žiak je povinný v prípade choroby (po konzultácii so zák. zástupcom) ihneď opustiť ŠI.
* Pre operatívne riešenie problémov využite kontakt: vychovávateľ, tel. číslo 0908 924 444

Ďalšie kontakty – na stránke školy: https://dopravna.edupage.org/a/kontakt-2.

* Úhrada nákladov na ubytovanie na účet: IBAN: SK93 8180 0000 0070 0024 5034

Variabilný symbol vyjadruje kód pridelený žiakovi, bude súčasťou Rozhodnutia o prijatí do školského internátu, nemení sa, platí počas celého pobytu v ŠI.

* Úľavy mesačného príspevku za ubytovanie sú možné na základe písomnej žiadosti, ak je zákonný zástupca poberateľom dávky v hmotnej núdzi a príspevkov k dávke v hmotnej núdzi v zmysle zákona č. 599/2003 Z. z. v znp. Zákonný zástupca musí k žiadosti doložiť právoplatný doklad o tejto skutočnosti, vydaný orgánom štátnej správy a kópiu vysvedčenia za posledné hodnotiace obdobie školského roka.

V priebehu školského roka odporúčame zákonným zástupcom navštevovať ŠI v termínoch konania RZ v školách s cieľom spolupráce so skupinovým vychovávateľom.

V súlade s ust. § 11 ods. 6 zákona č. 245/2008 Z. z. v platnom znení a na základe ust. § 13 ods.1 písmeno e) zákona č. 18/2018 Z. z. v platnom znení sa osobné údaje spracúvajú a používajú podľa platnej legislatívy pre školské zariadenia.

V prípade, že žiak do školského internátu nenastúpi, oznámte nám to bezodkladne telefonicky a potvrďte písomne! Nástup do školského internátu je najskôr v deň pred začiatkom školského vyučovania 04. 09. 2022 v čase od 15.00 h do 21.00 h. V prípade príchodu žiaka 05. 09. 2022 ráno, ubytovanie je možné až po slávnostnom otvorení školského roka.

V prípade podozrenia **požitia alkoholu** alebo inej **omamnej látky** **súhlasím**, aby môj syn/dcéra sa podrobil/a dychovej skúške a testu na prítomnosť drogy v organizme. Test je aplikovaný žiakovi v jeho moči za prítomnosti zákonného zástupcu žiaka, prípadne na základe telefonickej dohody, ktorá je podložená a svedkom overená. Žiakovi test aplikuje vychovávateľ v súkromí a diskrétne. O výsledku testu bude ihneď informovaný zákonný zástupca žiaka.

Pre aktuálne informácie k nástupu žiakov do ŠI od 4. septembra 2022 sledujte webovú stránku SOŠ dopravnej https://dopravna.edupage.org/.

Vašim podpisom potvrdené pokyny **(iba tento list),** ako záväzný vzťah, **žiadame predložiť v deň nástupu do ŠI,** prípadne sken poslať na e-mailovú adresu: **lobikovavv@gmail.com**, budú založené v zložke žiaka.

Ako zákonný zástupca (meno a priezvisko,) .................................................................., telefón číslo:

.................................... dcéry/syna (meno a priezvisko) .................................................................., som si pokyny riadne prečítal a oboznámil sa s nimi.

V ..................................... dňa ...............................

.......................................................... ..................................................................

PhDr. Eva Holomková

riaditeľka SOŠD podpis zákonného zástupcu